SYNEX โบรกชี้กำไรปีนี้โตแตะ 865 ลบ. รับสินค้าใหม่-พาร์ทเนอร์เพิ่มต่อเนื่อง
SYNEX โบรกชี้กำไรปีนี้โตแตะ 865 ลบ. รับสินค้าใหม่-พาร์ทเนอร์เพิ่มต่อเนื่อง แนะซื้อเป้า 28 บาท
SYNEX โบรกชี้กำไรปีนี้โตแตะ 865 ลบ. รับสินค้าใหม่-พาร์ทเนอร์เพิ่มต่อเนื่อง แนะซื้อเป้า 28 บาท
27 พ.ค. 2565

บล.เคทีบีเอสที ระบุในบทวิเคราะห์วันนี้ (27 พ.ค.2565) ว่า บริษัท ซินเน็ค (ประเทศไทย) จำกัด (มหาชน) หรือ SYNEX คงคำแนะนํา “ซื้อ” ราคาเป้าหมาย 28 บาท จากผลการดำเนินงานที่จะขยายตัวดีตามคาด จาก 1) จำนวนสินค้า และพาร์ทเนอร์ที่เพิ่มขึ้น โดยบริษัทจะเพิ่มสินค้า house brand เข้าสู่ กลุ่ม Gaming ในไตรมาส 3/2565, เริ่มนำเข้า และขายแบรนด์มือถือใหม่แบบ exclusive ในครึ่งหลังปี 2565, 2) อัตรากำไรขั้นต้น GPM จะอยู่ในระดับสูงจากยอดขายกลุ่ม Gaming และกลุ่ม commercial ที่สูงขึ้น และ 3) มีโอกาสเติบโตแบบ Inorganic โดยบริษัทมีงบลงทุน M&amp;A ประมาณ 300-400 ล้านบาท
คงประมาณการกำไรปกติปี 2565 ที่ 865 ล้านบาท (โต 18% เทียบช่วงเดียวกันของปีก่อน) จากรายได้ที่เพิ่มขึ้น โต 15% เทียบช่วงเดียวกันของปีก่อน และ GPM ที่ทรงตัวในระดับสูงที่ 4.8% ตามการเพิ่มประเภทสินค้า, บริการ และ พาร์ทเนอร์อย่างต่อเนื่อง ราคาหุ้น underperform SET -12% และ -17% ในช่วง 1 และ 3 เดือนที่ผ่านมา จากยอดขายสินค้า IT ที่อาจลดลงในช่วงที่เงินเฟ้อ เพิ่มขึ้นสูง
อย่างไรก็ตามคงคำแนะนำ “ซื้อ” จากผลการดำเนินงานที่ยังขยายตัวสูงถึง ปี 2565-2567 core EPS CAGR ที่ 17% หนุนโดยรายได้ที่ จะอยู่ในระดับสูง, ความต้องการใช้บริการ IT Solution ที่เพิ่มขึ้น จากการ ควบคุม และป้องกันความเสี่ยงจากโจรกรรมข้อมูลในโลก Cyber รวมทั้งการ จัดหาสินค้า และพาร์ทเนอร์ใหม่อย่างต่อเนื่อง เพื่อรองรับ และเข้าถึงผู้บริโภคที่มีความต้องการหลากหลายได้